“એક સલામ દિકરીને નામ” સૂત્રને સાર્થક કરતાં સ્‍વાતંત્ર્ય પર્વનું ઘ્‍વજવંદન શાળાની પ્રતિભાવંત વિદ્યાર્થીની બંસી કુનડીયા, તથા વ્રજ વિદ્યાલયના ટ્રસ્‍ટી અને અમરેલી લાયન્‍સ કલબ ઓફ (રોયલ)ના પ્રમુખ વસંતભાઈ મોવલીયાના વરદ હસ્‍તે થયેલ હતું. શાળામાં સૌ પ્રથમ વખત 100 કરતાં પણ વધુ વિદ્યાર્થીઓ – વાલીઓ, મહાનુભાવોની હાજરીમાં આ પર્વ ભવ્‍ય રીતે ઉજવાયું હતું. વસંતભાઈ મોવલીયાએ થોમસ આલ્‍વા એડીસનની પ્રેરક વાત સાથે માતા-પિતાની બાળક તરફની ભૂમિકા અને આઝાદ દેશમાં હાલની સમસ્‍યાઓ સામે લડવા રાષ્‍ટ્રવાદ ઉભો કરવા સબંધે પ્રેરક ઉદ્‌બોધન કર્યુ હતું. સાથે સાથે કુંકાવાવનું ગૌરવ ફૌજી ચેતન આંબલીયાનું પણ પ્રાસંગિક ઉદબોધન કર્યુ હતું. સાથે સાથે સીએચસી કુંકાવાવને શ્રેષ્ઠ સ્‍વચ્‍છતા એવોર્ડ મળતા મેડીકલ ઓફિસર ડો.સાવલીયાનું પણ શાલ મોમેન્‍ટોથી સન્‍માન કર્યુ હતું. શાળાના ધો. કે.જી. થી ધો.11સુધી તમામ બાળકોએ અભૂતપુર્વ સુંદર રંગારંગ સાંસ્‍કૃતિક કાર્યક્રમ રજુ કરીને લોકોની દાદ મેળવી હતી. આ તકે લાયન્‍સ કવેસ્‍ટ અંતર્ગત વિદ્યાર્થી વાલી તથા શિક્ષકોને ખાસ માર્ગદર્શન આપતાં પુસ્‍તકોનું પણ વિતરણ કરવામાં આવ્‍યું હતું. ટ્રસ્‍ટી મોવલીયાએ જાતે વર્ગવાઈઝ જઈ વાલી મીટીંગમાં હાજરી આપી લોકોના પોતાના બાળકો માટેના પ્રશ્‍નો શાળાની કામગીરી વિગેરેથી માહિતગાર થયા હતા. કાર્યક્રમનું સુંદર આયોજન – સંકલન, શાળા આચાર્ય હિતેષભાઈ આગોલા, શાળા સમગ્ર સ્‍ટાફ તથા કેમ્‍પસ ડાયરેકટર ઉદયભાઈ દેસાઈએ કર્યુ હતું. બંસી મોવલીયા તથા હિરલ શીંગાળાએ કાર્યક્રમનું સુંદર સંચાલન કર્યુ હતું.